
Projekteerimistingimuste määramine
(Kangelaste pr.37 poolelioleva hoone lammutamine)

1. ASJAOLUD JA MENETLUSE KÄIK

07.11.2008 a. AS BVL Kapital, registrikood 10666605, asukoht Väike-Kaar 33, Tartu linn, keda esindab Vadim Subbotkin AS-i BVL Kapital juhatuse liikme Henri Pullisaar poolt 21.10.2008.a. väljastatud volikirja alusel, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Kangelaste pr.37 poolelioleva hoone lammutusprojekti koostamiseks. Kangelaste pr.37 kinnistu, katastritunnustega 51104:001:0066, kuulub AS-ile BVL Kapital vastavalt väljavõttele kinnistusraamatust. 

2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 22 lõike 2 kohaselt teeb kohalik omavalitsus otsuse projekteerimistingimused kinnitada.
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

3. OTSUS

3.1   Määrata projekteerimistingimused Kangelaste pr.37 poolelioleva hoone lammutusprojekti koostamiseks järgnevalt:     
	3.1.1  ÜLDANDMED



	3.1.1.1 Tellija

	AS BVL Kapital, registrikood 10666605
Väike-Kaar 33, Tartu linn

	3.1.1.2  Asukoht, 
            algandmed                                         
	Narva linn, Kangelaste prospekt 37
Hoone ehitisregistrikood 118008394
Ehitisalune pindala 1434,0 m2 
Maakasutuse sihtotstarve: elamumaa

	3.1.1.3  Projekteerimistingimused on kehtivad 2 aastat alates otsuse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 07.11.08.a avaldus nr 2030/1-12,  Vadim Subbotkin
3.1.1.4.2 Ehitusseadus1, Narva linna  ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Kangelaste pr.37 poolelioleva hoone lammutamine.
	3.3  ÜLDNÕUDED




3.3.1    Projekt koostada lähtudes Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 811: 2006 „Hoone ehitusprojekt. Lõige 16. Lammutusprojekt”; 

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8    Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid, transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.3.9    Lammutusprojekt esitada Arhitektuuriametile kooskõlastamiseks vähemalt kahes identselt komplekteeritud eksemplaris. 
	 3.4 ARHITEKTUURSED JA LINNAEHITUSLIKUD TINGIMUSED


3.4.1 Lammutusprojekti koosseisus esitada:

- situatsiooniskeem,

- asendiplaan,

- hoonete inventeerimisplaanid.
3.4.2 Projekti mahus esitada järgmised analüüsid ning lahendused:
- lammutustööde ohutusnõuded, järjekord ning vajadusel konstruktsioonide ajutise toestamise moodused;

- sõlmede lahtiühendamise viisid ja järjekord;

- lammutatavate materjalide ligikaudsed kogused eraldi materjalide kaupa;

- lammutusmaterjalide kasutamise ja jäätmete paigutamise kohad. Millised lammutusjäätmeid ladustatakse, millised viiakse käitlusesse;

- ohtlike jäätmete kogused liikide kaupa ja iga liigi edasine suunamine;

- lammutatavate materjalide ja jäätmete käitlemise ohutusnõuded;

- tehnovõrkude lahtiühendamise tingimused ja kohad. 

3.4.3 Heakorrastus: lahendada projektiga.
	3.5  KOOSKÕLASTUSED




3.5.1     Ida-Eesti Päästekeskuse Narva Keskkomando.

3.5.2     Tehnovõrkude valdajad.   
3.5.3     Narva Linnavalitsuse Linnavara- ja Majandusamet.
3.5.4     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1       Otsus jõustub teatavakstegemisest.
4.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.

